Ballet Comique de la Reine
Store norske leksikon,Kunst og estetikk,Dans,Scenisk dans,Klassisk ballett,Verker i klassisk ballett
Ballet Comique de la Reine er et ballettopptrinn, blandet med tale- og sanginnslag, som ble oppført i 1581 ved Katarina av Medicis hoff i Frankrike i anledning av et fyrstebryllup.
Opptrinnet varte i nærmere seks timer og var iscenesatt av Balthazar de Beaujoyeux til musikk av Lambert de Beaulieu og Jacques Salmon. Teksten var av La Chesnay og dekorasjonene av Jacques Patin. Ballettopptrinnet var et av flere lignende verk i samtiden, men fikk en særlig innflytelse gjennom en bok – et slags program med beskrivelse av balletten – som hoffet lot lage og distribuere til andre fyrster.Oppsetningen regnes som det første egentlige eksempelet på de senere hoffballettene, og den har hatt stor historisk betydning for både teater og ballett. Les mer i Store norske leksikon ballett